Document ID: /roh_data/filtered/Billingualer_Corpus_interleaved-de-rm.jsonl.gz/613

This is a text translated from German to Rumantsch Grischun.
Kantonale Internet-Plattform www.gr.ch präsentiert sich in neuem Kleid

Kürzlich ist die vollständig überarbeitete Website des Kantons Graubünden aufgeschaltet worden. Das Informationsangebot auf www.gr.ch ist in den vergangenen Jahren laufend ausgebaut worden. Diese Entwicklung ging aber zu Lasten der Übersichtlichkeit und Struktur der kantonalen Website. Ein "Redesign" mit folgenden Vorgaben war angesagt: bessere Navigation, übersichtlichere Gliederung der Inhalte und automatisch aktualisierte Einstiegsseite (News). Bei den "Renovationsarbeiten" ist bewusst auf Zeit raubende Animationen und Bilder verzichtet worden.

Kulturbeiträge

Die Regierung gibt für die folgenden kulturellen Werke resp. Vorhaben Kredite im Gesamtbetrag von 23'800 Franken frei:

- Ankauf von sechs Kunstwerken von Flurin Bischoff, Marc Bundi, Menga Dolf, Patricia Jegher und Stefan Rüesch und

- Herstellung einer 35-mm-Filmkopie des Dokumentarfilms "Camenisch - Mit dem Kopf durch die Wand" von Daniel von Aarburg.

Vernehmlassungen an den Bund

In ihrer Stellungnahme zur Weiterentwicklung der Agrarpolitik des Bundes unterstützt es die Regierung grundsätzlich, dass die Prinzipien der Marktwirtschaft in der Landwirtschaftspolitik verstärkt berücksichtigt werden sollen. Sie macht aber auch Vorbehalte geltend. U.a. wird ein weiterer Abbau bei der Marktstützung ebenso klar abgelehnt wie eine stärkere Bindung der Direktzahlungen an die Standard-Arbeitskraft. Parallel zur Optimierung der Massnahmen sollen die Zahlungsrahmen 2004 bis 2007 für die Landwirtschaft so ausgestaltet werden, dass der Prozess der Strukturanpassung möglichst sozialverträglich verläuft.

Ferner äussert sich die Regierung zur Neuen Finanzordnung des Bundes. Im Zentrum der Vorlage steht die Aufhebung der Befristung für das Erheben der direkten Bundessteuer und der Mehrwert-Steuer. Beide Steuern machen heute zusammen rund 60 Prozent der Fiskaleinnahmen des Bundes aus. Die Regierung unterstützt die beabsichtige Weiterführung der geltenden Finanzordnung ohne Befristung der erwähnten Steuern. Nicht akzeptierbar ist jedoch eine Aufgabe des reduzierten Mehrwert-Steuersatzes für Beherbergungsleistungen. Die Zustimmung zur Neuen Finanzordnung steht daher unter dem Vorbehalt, dass auch der Sondersatz für den Tourismus beibehalten wird. Dieser ist für den Kanton Graubünden von zentraler Bedeutung.

Aus den Gemeinden

Das Projekt für die Erstellung einer Arkade für Fussgängerinnen und Fussgänger im Welschdörfli in Chur wird genehmigt. Damit soll die bereits bestehende Arkade im Bereich des Hotels Chur weiter nach Süden verlängert werden. An die geschätzten Kosten von annähernd 300'000 Franken wird ein kantonaler Beitrag von maximal 75 Prozent zugesichert.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 10.01.2002

La plattafurma chantunala d'internet www.gr.ch en ina nova furma

Dacurt è la pagina web dal chantun Grischun vegnida repassada cumplettamain ed installada danovamain. La purschida d'infurmaziun sin www.gr.ch è vegnida amplifitgada cuntinuadamain ils ultims onns. Quest svilup è dentant succedì sin donn e cust da la survesaivladad e da la structura da la pagina web. Ins ha stuì far in "redesign" cun las suandantas premissas: meglra navigaziun, structuraziun pli survesaivla dals cuntegns e la pagina d'entrada che vegn actualisada automaticamain (novitads). A chaschun da las "lavurs da renovaziun" han ins desistì sapientivamain d'animaziuns e da maletgs che dovran bler temp per chargiar.

Contribuziuns culturalas

La regenza metta a disposiziun credits da 23'800 francs per las suandantas ovras culturalas resp. per ils suandants projects culturals: -

acquisiziun da sis ovras d'art da Flurin Bischoff, Marc Bundi, Menga Dolf, Patricia Jegher e Stefan Rüesch e -

producziun d'ina copia da film da 35 mm dal film documentar "Camenisch - Mit dem Kopf durch die Wand" da Daniel von Aarburg.

Tgira d'uffants cumplementara a la famiglia va en consultaziun

La regenza preschenta il sboz per ina lescha davart la promoziun da la tgira d'uffants cumplementara a la famiglia en il chantun Grischun. Il sboz cuntegna la basa legala per la finanziaziun da la purschida che correspunda al basegn da plazzas da tgira cumplementara a la famiglia. Ils documents per la consultaziun pon ins retrair dal departament da giustia, polizia e sanitad (DGPS). Il termin per inoltrar la consultaziun scada da mez avrigl 2002. La basa legala per relaschar las cundiziuns per furmar l'instrucziun da scola en bloc e per promover models da scolas dal di vegn elavurada dal departament d'educaziun e preschentada a la regenza in mument pli tard.

Consultaziuns per la confederaziun

En sia posiziun pertutgant il svilup da la politica agrara da la confederaziun sustegna la regenza en generalmain la posiziun ch'ils princips da l'economia dal martgà liber duain er vegnir resguardads rinforzadamain en la politica agrara. Ella fa dentant er valair resalvas. Tranter auter vegn refusada cleramain in'ulteriura sminuaziun dal sustegniment dal martgà sco er in liom pli stretg dals pajaments directs vi da la forza da lavur standardisada. Parallelmain cun l'optimaziun da las mesiras duain vegnir concepidas las cundiziuns da pajament per ils onns 2004 - 2007 per l'agricultura uschia, ch'il process d'adattaziun da las structuras duai succeder uschè raschunaivlamain sco be pussaivel ord vista sociala.

Plinavant s'exprima la regenza en connex cun il nov urden da finanzas da la confederaziun. En il center da la proposta stat l'aboliziun da la limitaziun temporara per incassar la taglia federala directa e la taglia sin la plivalur. Domaduas taglias importan radund 60 pertschient da las entradas fiscalas da la confederaziun. La regenza sustegna la cuntinuaziun intenziunada da l'urden da finanzas vertent senza limitaziun temporara da las taglias numnadas. Na acceptabla è dentant la renunzia da la tariffa reducida da la taglia sin la plivalur per las prestaziuns da loschament. Il consentiment al nov urden da finanzas succeda pia cun la resalva che la tariffa speziala per il turissem duai vegnir mantegnida. Quella è per il chantun Grischun d'impurtanza centrala.

Ord las vischnancas

Il project per la realisaziun d'ina arcada per pedunsas e peduns en il Welschdörfli a Cuira vegn approvà. Uschia duai l'arcada existenta sin l'areal da l'Hotel Chur vegnir prolungada vers sid. Il chantun garantescha ina contribuziun da maximal 75% vi dals custs calculads da quasi 300'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.01.2002